**Službeni glasnik BiH, broj 22/11**

Na osnovi članka 2. stavka 3. točke h., članka 7. točke e., članka 39. i članka 42. Zakona o Centralnoj banci Bosne i Hercegovine ("Službeni glasnik BiH", broj 1/97, 29/02, 13/03, 14/03, 9/05, 76/06 i 32/07), Zaključka Predsjedništva Bosne i Hercegovine broj 01-50-1-102-45/11 od 17. siječnja 2011. godine a u skladu s Politikom izrade gotovog novca - konvertibilne marke 100-UV broj: 78/10 od 26. svibnja 2010. godine, Upravno vijeće Centralne banke Bosne i Hercegovine, na 1. sjednici od 31. siječnja 2011. godine, donosi

**ODLUKU**

**O TEMELJNIM OBILJEŽJIMA I DIZAJNU NOVČANICA KONVERTIBILNE MARKE APOENA 10, 20, 50 I 100 KONVERTIBILNIH MARAKA**

 **VERZIJE NOVČANICA**

1. Ovom odlukom utvrđuju se temeljna obilježja i dizajn novčanica konvertibilne marke (u daljnjem tekstu: KM) u apoenu od 10 KM, 20 KM, 50 KM i 100 KM kao zakonskog sredstva plaćanja u Bosni i Hercegovini.

 2. Novčanice KM iz prethodne točke ove odluke se tiskaju u dvije verzije - verziji Federacije Bosne i Hercegovine i verziji Republike Srpske, koje imaju određene zajedničke kao i određene zasebne elemente dizajna utvrđene od strane Federacije Bosne i Hercegovine, odnosno Republike Srpske a kojima se karakteriziraju predmetne verzije novčanica KM. Sve novčanice KM će imati zaštitne karakteristike, kvalitetu papira i izrade u skladu s uvodno citiranom Politikom izrade gotovog novca - konvertibilne marke i aktima Centralne banke Bosne i Hercegovine.

 3. U verziji novčanica KM Federacije Bosne i Hercegovine, na licu novčanica se nalazi tekstualna oznaka nominalne vrijednosti novčanica KM, tekst "CENTRALNA BANKA BOSNE I HERCEGOVINE" i tekst "KONVERTIBILNIH MARAKA" koji su prvo ispisani latiničnim a zatim ispod toga ćiriličnim pismom i portreti pisaca s odgovarajućim tekstom koji su predloženi od strane Federacije Bosne i Hercegovine. Ispod odnosnog portreta pisca, ime pisca napisano je latiničnim pismom.

 4. U verziji novčanica KM Republike Srpske, na licu novčanica se nalazi tekstualna oznaka nominalne vrijednosti novčanica KM, tekst "CENTRALNA BANKA BOSNE I HERCEGOVINE" i tekst "KONVERTIBILNIH MARAKA" koji su prvo ispisani ćiriličnim a zatim ispod toga latiničnim pismom i portreti pisaca koji su predloženi od strane Republike Srpske. Ispod odnosnog portreta pisca, ime pisca napisano je ćiriličnim pismom.

 5. Obje verzije novčanica KM su po Zakonu o Centralnoj banci Bosne i Hercegovine ravnopravne i sve javne i privatne institucije i ustanove, pravne i fizičke osobe obvezne su ih prihvatiti u njihovoj nominalnoj vrijednosti kao zakonsko sredstvo plaćanja, kada im se ponude u gotovinskim transakcijama odnosno u poravnanju i plaćanju bilo kojih obveza prema njima, na cijelom teritoriju Bosne i Hercegovine.

 6. Na naličju novčanica KM verzije Federacije Bosne i Hercegovine, slika - ilustracija je bazirana na fragmentima stećaka dok je kod novčanica KM verzije Republike Srpske slika - ilustracija vezana za osobu čiji se portret nalazi na licu novčanice.

 **OBILJEŽJA I DIZAJN**

7. Temeljna obilježja novčanica KM koja predstavljaju elemente dizajna novčanica iz točke 1. ove odluke jesu:

 1.) veličina i boja novčanica KM;

 2.) portreti pisaca s odgovarajućim tekstom na licu i slike - ilustracije s odgovarajućim tekstom na naličju novčanica KM;

 3.) tekst "CENTRALNA BANKA BOSNE I HERCEGOVINE", koji je pozicioniran kako slijedi:

- na licu novčanice, vertikalno pri vrhu novčanice između serijskog broja i numeričke oznake nominalne vrijednosti novčanice KM,

- na naličju novčanice, u gornjem središnjem dijelu novčanice iznad odgovarajuće slike - ilustracije;

 4.) tekst "KONVERTIBILNIH MARAKA" na licu novčanice, pozicioniran ispod numeričke oznake nominalne vrijednosti novčanica KM;

 5.) numerička (brojevi 10, 20, 50 i 100) oznaka nominalne vrijednosti novčanice KM, koja je pozicionirana kako slijedi:

- na licu novčanice, u gornjem dijelu novčanice iznad portreta pisca s desne strane i u donjem dijelu novčanice između potpisa guvernera i portreta pisca,

- na naličju novčanice, u gornjem lijevom dijelu novčanice s lijeve strane teksta iz podtočke 3.) ove točke i u donjem središnjem dijelu bijele površine na desnoj polovini novčanice;

 6.) tekstualna oznaka nominalne vrijednosti novčanice KM koja je pozicionirana kako slijedi:

- na licu novčanice, vertikalno položena duž desne rubne stranice novčanice,

- na naličju novčanice, vertikalno položena duž lijeve rubne stranice novčanice.

 8. Pored temeljnih obilježja i elemenata iz točke 7. ove odluke svaka novčanica KM sadrži i sljedeća obilježja koja nisu elementi dizajna novčanica KM:

 1.) serijski broj novčanice KM koji se sastoji od velikog slova ispisanog latiničnim pismom i osam brojki, pozicioniran na licu novčanice u gornjem lijevom i donjem desnom uglu;

 2.) tekst "GUVERNER - GUVERNER" u slučaju verzije Federacije Bosne i Hercegovine odnosno tekst "GUVERNER - GUVERNER" u slučaju verzije Republike Srpske, pozicioniran na licu novčanice u donjem središnjem dijelu bijele površine na lijevoj polovini novčanice;

 3.) faksimil potpisa guvernera, pozicioniran iznad teksta iz prethodne podtočke;

 4.) godina izdanja novčanica KM koja se sastoji od četiri brojke, pozicionirana ispod teksta iz podtočke 2.) ove točke.

 9. Na svim novčanicama KM, kod istog apoena u obje verzije, dat je jednak pozadinski numizmatički uzorak i zajednički (isti) raspored svih elemenata, s glavnim crtežom na obje strane novčanice, tiskanim na pozadini u giljošama. Svaka novčanica KM sadrži umjetničke elemente kojima se poboljšava dizajn novčanice.

 **NOVČANICA APOENA 10 KM**

10. Novčanica apoena 10 KM je veličine 65 mm x 130 mm. Na licu i naličju novčanice 10 KM preovladavaju narančasta boja i plava boja u svijetlijoj nijansi.

11. Na licu novčanice 10 KM, u verziji kod koje je tekst iz točke 7. podtočki 3.), 4.) i 6.) ove odluke prvo ispisan latiničnim pismom, u središnjem dijelu desne polovine novčanice nalazi se portret Mehmedalije Maka Dizdara s njegovim imenom i prezimenom na latiničnom pismu i datumima rođenja i smrti navedenim ispod portreta s desne strane, dok u verziji kod koje je predmetni tekst prvo ispisan ćiriličnim pismom, na licu novčanice se nalazi portret Alekse Šantića s njegovim imenom i prezimenom na ćiriličnom pismu i datumima rođenja i smrti navedenim ispod portreta s desne strane.

12. Na naličju novčanice od 10 KM, u verziji kod koje je tekst iz točke 7. podtočki 3.) i 6.) ove odluke prvo ispisan latiničnim pismom, u središnjem dijelu novčanice se nalazi slika - ilustracija stećka ispod kojeg je s lijeve strane latiničnim pismom ispisan tekst "STEĆAK RADIMLJA fragment", dok se u verziji kod koje je tekst iz točke 7. podtočki 3.) i 6.) ove odluke prvo ispisan ćiriličnim pismom na središnjem dijelu naličja novčanice nalazi slika - ilustracija štruce kruha.

 **NOVČANICA APOENA 20 KM**

13. Novčanica apoena 20 KM je veličine 68 mm x 138 mm. Na licu i naličju novčanice 20 KM preovladava siva boja i smeđa boja u različitim nijansama.

14. Na licu novčanice 20 KM, u verziji kod koje je tekst iz točke 7. podtočki 3.), 4.) i 6.) ove odluke prvo ispisan latiničnim pismom, u središnjem dijelu desne polovine novčanice nalazi se portret Antuna Branka Šimića s njegovim imenom i prezimenom na latiničnom pismu i datumima rođenja i smrti navedenim ispod portreta s desne strane, dok u verziji kod koje je predmetni tekst prvo ispisan ćiriličnim pismom, na licu novčanice se nalazi portret Filipa Višnjića s njegovim imenom i prezimenom na ćiriličnom pismu i datumima rođenja i smrti navedenim ispod portreta s desne strane.

15. Na naličju novčanice od 20 KM, u verziji kod koje je tekst iz točke 7. podtočki 3.) i 6.) ove odluke prvo ispisan latiničnim pismom, u središnjem dijelu novčanice se nalazi slika -ilustracija stećka ispod kojeg je s lijeve strane latiničnim pismom ispisan tekst "STEĆAK RADIMLJA fragment", dok se u verziji kod koje je tekst iz točke 7. podtočke 3.) i 6.) ove odluke prvo ispisan ćiriličnim pismom na središnjem dijelu naličja novčanice nalazi slika - ilustracija gusala.

 **NOVČANICA APOENA 50 KM**

16. Novčanica apoena 50 KM je veličine 71 mm x 146 mm. Na licu i naličju novčanice 50 KM preovladavaju boje crvena i roza u različitim nijansama.

17. Na licu novčanice 50 KM, u verziji kod koje je tekst iz točke 7. podtočki 3.), 4.) i 6.) ove odluke prvo ispisan latiničnim pismom, u središnjem dijelu desne polovine novčanice nalazi se portret Muse Ćazima Ćatića s njegovim imenom i prezimenom na latiničnom pismu i datumima rođenja i smrti navedenim ispod portreta s desne strane, dok u verziji kod koje je predmetni tekst prvo ispisan ćiriličnim pismom, na licu novčanice se nalazi portret Jovana Dučića s njegovim imenom i prezimenom na ćiriličnom pismu i datumima rođenja i smrti navedenim ispod portreta s desne strane.

18. Na naličju novčanice od 50 KM, u verziji kod koje je tekst iz točke 7. podtočki 3.) i 6.) ove odluke prvo ispisan latiničnim pismom, u središnjem dijelu novčanice se nalazi slika - ilustracija stećka ispod kojeg je s lijeve strane latiničnim pismom ispisan tekst "STEĆAK ZGOŠĆA fragment", dok se u verziji kod koje je tekst iz točke 7. podtočki 3.) i 6.) ove odluke prvo ispisan ćiriličnim pismom na središnjem dijelu naličja novčanice nalazi slika - ilustracija knjige, naočala i olovke.

 **NOVČANICA APOENA 100 KM**

19. Novčanica apoena 100 KM je veličine 74 mm x 154 mm. Na licu i naličju novčanice 100 KM preovladava smeđa boja u različitim nijansama uz prisutnost oker boje.

20. Na licu novčanice 100 KM, u verziji kod koje je tekst iz točke 7. podtočki 3.), 4.) i 6.) ove odluke prvo ispisan latiničnim pismom, u središnjem dijelu desne polovine novčanice nalazi se portret Nikole Šopa s njegovim imenom i prezimenom na latiničnom pismu i datumima rođenja i smrti navedenim ispod portreta s desne strane, dok u verziji kod koje je predmetni tekst prvo ispisan ćiriličnim pismom, na licu novčanice se nalazi portret Petra Kočića s njegovim imenom i prezimenom na ćiriličnom pismu i datumima rođenja i smrti navedenim ispod portreta s desne strane.

21. Na naličju novčanice od 100 KM, u verziji kod koje je tekst iz točke 7. podtočki 3.) i 6.) ove odluke prvo ispisan latiničnim pismom, u središnjem dijelu novčanice se nalazi slika - ilustracija stećka ispod kojeg je s lijeve strane latiničnim pismom ispisan tekst "STEĆAK ZGOŠĆA fragment", dok se u verziji kod koje je tekst iz točke 7. podtočki 3.) i 6.) ove odluke prvo ispisan ćiriličnim pismom na središnjem dijelu naličja novčanice nalazi slika - ilustracija knjige, naočala i olovke.

 **PRIJELAZNE I ZAVRŠNE ODREDBE**

22. Novčanice KM u optjecaju čija su temeljna obilježja i dizajn utvrđeni Odlukom Centralne banke Bosne i Hercegovine o izdavanju i puštanju u optjecaj novčanica konvertibilne marke, UV broj 11/98 od 28.05.1998. godine, predstavljaju zakonsko sredstvo plaćanja.

 23. U skladu s ovom odlukom, Centralna banka Bosne i Hercegovine će donijeti odluke o tiskanju i puštanju u optjecaj novčanica KM čija su temeljna obilježja i dizajn utvrđeni ovom odlukom.

 24. Ova odluka stupa na snagu danom objavljivanja u "Službenom glasniku BiH", a objavit će se i u "Službenim novinama Federacije BiH", "Službenom glasniku Republike Srpske" i "Službenom glasniku Brčko Distrikta BiH".

100-UV broj 122/11 Predsjedatelj

31. siječnja 2011. godine Upravnog vijeća

Sarajevo Centralne banke

 Bosne i Hercegovine

 Guverner

 Dr. Kemal Kozarić, v. r.